Malawijärven biotooppiakvaario

thumb|Erilaisia mbunalajeja Berliinin akvaariossa Malawijärven biotooppiakvaario on akvaario, joka jäljittelee olosuhteita Njassajärvessä, jota akvaariotoiminnassa ja kalojen nimeämisessä kutsutaan useimmin Malawijärveksi. Malawijärvessä elää useita endeemisiä värikkäitä kirjoahvenlajeja, jotka tulevat toimeen melko pienessä vesitilavuudessa (esimerkiksi lohikaloihin verrattuna). Ne ovat hyvin reviiritietoisia. Kalojen kosiskelumenot ovat näyttäviä, ne lisääntyvät akvaariossakin ja hoitavat poikasiaan tarmokkaasti. Malawijärven eri osissa on erilaisia biotooppeja. Akvaarioharrastajien suosiossa on kivikkorannan biotoopin jäljittely.Pekka Sivander (Harrastajan sivu) Kivikkorannan kirjoahvenia kutsutaan nimellä mbunat ja muita kirjoahvenia sitten ei-mbunat tai haplochromidit. Muita biotooppeja ovat hiekkabiotooppi ja niin sanottu välivyöhyke. Välivyöhyke tarkoittaa aluetta kivikon ja hietikon välissä. Myös kalat on jaoteltu karkeasti näihin kolmeen tyyppiin - kivikkobiotoopin, hiekkabiotoopin ja välivyöhykkeen lajeihin. Malawijärven vesi on kovaa, emäksistä (pH 7,5-8,7) ja melko lämmintä (23-28 astetta). Suomalainen vesijohtovesi on yleensä liian pehmeää malawiakvaarioon, kotioloissa kovuutta nostetaan ruokasoodalla tai erityisillä mineraalilisillä. Tavoiteltava kokonaiskovuus on noin 4 ja karbonaattikovuus 7. == Eliöstö == Kivibiotoopin malawiakvaariossa ei pidetä yleensä kasveja. Malawijärvessä on kuitenkin kasvillisuutta, joten mikäli harrastaja päättää rakentaa biotooppinsa kuvaamaan sellaista aluetta, jossa kasveja tavataan, voi hän pitää kasveja akvaariossaan. === Kaloja === Useimmat malawiahvenet ovat kasvinsyöjiä. Niiden väritys vaihtelee mielentilan ja ympäristön mukaan, joten lajien tunnistus kuvista on vaikeaa. * Ampiaismalawinahven (Pseudotropheus crabro) * Sinikoiratilapia (Cynotilapia afra) * Ruostemalawinahven (Iodotropheus sprengerae) * Kirjonenäahven (Labeotropheus trewavasae) * Sininenäahven (Labeotropheus fuelleborni) * Sinihuuliahven (Labidochromis caeruleus) * Seepramalawinahven (Maylandia zebra) * Kultamalawinahven (Melanochromis auratus) * Sinijuovamalawinahven (Melanochromis johannii) * Kuusiraitamalawinahven (Pseudotropheus demasoni) * Keltamalawinahven (Pseudotropheus lombardoi) * Sinikeltamalawinahven (Pseudotropheus saulosi) * Njassanripsimonni (Synodontis njassae) == Kuvagalleria == Kuva:C afra.jpg| Sinikoiratilapia Cynotilapia afra Kuva:Labeotropheus fuelleborni1.jpg| Sininenäahven Labeotropheus fuelleborni Kuva:Pseudotropheus lombardoi 3.jpg|Keltamalawinahvenkoiras Kuva:Melanochromis auratus (male).jpg|Kultamalawinahven Melanochromis auratus, koiras Kuva:Red Empress Flash Closeup 2852px.jpg|Värttinämalawinahven Protomelas taeniolatus Kuva:Pseudotropheus elongatus1.jpg|Torpedomalawinahven Pseudotropheus elongatus Kuva:Pseudotropheus_saulosi.jpg|Sinikeltamalawinahven Pseudotrpheus saulosi Kuva:Maylandia estherae couple2 PICT8591.jpg|Seepramalawinahven Maylandia zebra == Katso myös == *Tanganjikajärven biotooppiakvaario *Riutta- akvaario == Lähteet == == Aiheesta muualla == * - suomalainen foorumi * NL- Aqua - kirjoahventen erikoisliike * Juissin malawit (suomalaisen harrastajan sivu) * Cichlid Fishes of Lake Malawi, Africa - Michael Oliverin palkitut, laajat sivut * Malawi Cichlid Homepage * The Tropical Tank * Ciklid.org - ruotsalainen foorumi *Arvio Ad Koningsin kirjasta Aponogeton 3/2006 *Polkie Malawi - paljon valokuvia === Kirjallisuutta === * Konings Ad. (1997): Malawijärven kirjoahvenet. ISBN 951-97752-0-X * Melke, S. (1993): Success with Cichlids from Lake Malawi & Tanganyika ISBN 978-0866224895 * Smith, M. (2000): Lake Malawi Cichlids (Complete Pet Owner's Manual) ISBN 978-0764115257 Luokka:Akvaariot